Rotalla Setula E-Race RHO2 155/60 R15 74T - dack-guru.se
‹ Visa alla däck │ Hem > Sommardäck > 155 / 60 15 > Rotalla Setula E-Race RHO2 Genesi 34 | Beibele Inthaneteng | Phetolelo ya Lefase le Lefsa
34 Bjale Dina morwedi wa Lea+ yoo a mmelegetšego Jakobo, o be a tlwaetše go tšwa a yo bona+ basetsana ba nageng yeo.+ 2 Shikeme morwa wa Hamoro wa Mohefe,+ kgošana ya naga yeo, a mmona gomme a mo tšea a mo kata.+ 3 Moya wa gagwe wa kgomarela Dina morwedi wa Jakobo, gomme a rata mosetsana yoo a ba a mo goketša ka polelo. 4 Mafelelong Shikeme a re go Hamoro tatagwe:+ “Ntšeele mosetsana yo e be mosadi wa ka.”+ 5 Jakobo a kwa gore o gobošitše Dina morwedi wa gagwe. Barwa ba gagwe ba be ba le madišong le mohlape;+ Jakobo a homolela taba ye go fihla ge ba boile.+ 6 Ka morago Hamoro tatago Shikeme a tšwa a ya go Jakobo gore a bolele le yena.+ 7 Barwa ba Jakobo ba boa madišong gateetee ge ba ekwa ka taba ye; banna bao ba kwa bohloko ba ba ba galefa o šoro,+ ka gobane monna yola a be a diretše Isiraele bošilo bjo bo hlabišago dihlong ka go robala le morwedi wa Jakobo,+ mola e le gore selo sa mohuta woo ga se sa swanela go dirwa.+ 8 Hamoro a bolela le bona a re: “Ge e le Shikeme morwa wa ka, moya wa gagwe o kgomaretše wa ngwana wa lena.+ Hle, mo neeng yena e be mosadi wa gagwe,+ 9 le nyalelane le rena.+ Le re fe barwedi ba lena, gomme lena le itšeele barwedi ba rena.+ 10 Le ka dula le rena, gomme le tla hwetša naga. Dulang mo nageng le gwebeng le be le iketleng mo go yona.”+ 11 Ke moka Shikeme a botša tatago Dina le dikgaetšedi tša gagwe a re: “Anke ke hwetše kgaugelo mahlong a lena, gomme selo le ge e le sefe seo le se nyakago go nna ke tla le nea sona. 12 Oketšang tšhelete ya magadi e be e ntši kudu, le oketše le mpho yeo le nyakago ke e ntšha,+ ke ikemišeditše go le nea seo le se nyakago go nna; feela nneeng mosetsana yo e be mosadi wa ka.” 13 Barwa ba Jakobo ba fora Shikeme le Hamoro tatagwe gomme ba bolela bjalo ka gobane Shikeme a gobošitše Dina kgaetšedi ya bona.+ 14 Ba re go bona: “Go ka se kgonege gore re dire seo, re ka se nee kgaetšedi ya rena monna yo a sa bollago,+ ka gobane seo ke kgobošo go rena. 15 Lebaka feela leo ka lona re ka le dumelelago ke gore le be bjalo ka rena, ka gore yo mongwe le yo mongwe wa lena yo motona a bolle.+ 16 Ke moka re tla le nea barwedi ba rena, gomme rena ra itšeela barwedi ba lena, ra dula le lena ra ba setšhaba setee.+ 17 Eupša ge e ba le sa re theetše gomme la bolla, gona re tlo tšea kgaetšedi ya rena ra sepela.” 18 Mantšu a bona a kgahla Hamoro le Shikeme morwa wa gagwe,+ 19 gomme lesogana leo la se diege go phethagatša kwano yeo,+ ka gobane le be le kgahlwa ke morwedi wa Jakobo e bile e be e le le le hlomphegago kudu+ go bohle ba ntlo ya tatago lona.+ 20 Ka gona Hamoro le Shikeme morwa wa gagwe ba ya kgorong ya motse gomme ba bolela le banna ba motse wa gabo bona+ ba re: 21 “Banna ba ba dirišana le rena ka khutšo.+ Ka gona a ba dule mo nageng gomme ba gwebe mo go yona, ka ge naga ye e tloga e ikadile mo pele ga bona.+ Re ka tšea barwedi ba bona ya ba basadi ba rena gomme ra ba nea barwedi ba rena.+ 22 Lebaka feela leo ka lona banna ba ba ka dumelago go dula le rena e le gore re be setšhaba setee, ke ka gore yo mongwe le yo mongwe wa rena yo motona a bolle go etša ge le bona ba dira.+ 23 Ka gona, na dilo tša bona, lehumo la bona le diruiwa tša bona ka moka e ka se be tša rena?+ A re dumelelaneng le bona e le gore ba dule le rena.”+ 24 Ka gona bohle bao ba tšwago ka kgoro ya motse, ba theetša Hamoro le Shikeme morwa wa gagwe, gomme ba batona ka moka ba motse woo ba bolla. 25 Lega go le bjalo, eitše ka letšatši la boraro ge ba be ba le bohlokong,+ barwa ba babedi ba Jakobo, e lego Simeone le Lefi+ dikgaetšedi tša Dina,+ ba tšea ditšhoša tša bona ba ya motseng woo go se seo se belaelwago ka bona, gore ba bolaye motho yo mongwe le yo mongwe yo motona.+ 26 Ba bolaya Hamoro le Shikeme morwa wa gagwe ka bogale bja tšhoša.+ Ke moka ba tšea Dina ka ntlong ya Shikeme ba tšwa ba sepela.+ 27 Barwa ba bangwe ba Jakobo ba hlasela banna bao ba bego ba šetše ba gobetše o šoro gomme ba hula motse woo, ka ge ba be ba gobošitše kgaetšedi ya bona.+ 28 Ba thopa mehlape ya bona ya dihuswane le ya dikgomo, dipokolo tša bona, seo se bego se le motseng gotee le seo se bego se le nageng yeo.+ 29 Ba thopa dilo tšohle tše ba iphedišago ka tšona, bana ba bona ba banyenyane le basadi ba bona, moo ba ilego ba hula tšohle tšeo di lego ka dintlong tša bona.+ 30 Ke moka Jakobo a bolela le Simeone le Lefi+ a re: “Le ntirile molahlwa ka go ntira gore ke hloiwe ke badudi ba mo nageng,+ go Bakanana le Baperetse; mola e le gore re ba sego kae ka palo,+ ba tla nthika gomme ba ntlhasela, ba hlasela nna le ba ntlo ya ka ra fedišwa.” 31 Bona ba re: “Na go na le motho yo a swanetšego go swara kgaetšedi ya rena bjalo ka mogweba-ka-mmele?”+